Directora general de l'Associació Salut i Família.
Estudis de postgrau a la Universita degli Studi de Perugia i al Departament de Ciències Polítiques i Socials de la Universitat Pompeu Fabra.
Premi a l'Excel•lència Professional 2006 en Humanitats del Col·legi de Metges de Barcelona.
Professora associada durant vint anys del Departament de Ciències Socials i Polítiques de la UPF.
Ha ocupat càrrecs públics de responsabilitat a les administracions sanitàries de Catalunya i d'Espanya des dels quals ha promogut programes innovadors de planificació familiar, de continuïtat assistencial als malalts crònics i de prevenció del consum de tabac.
A l'Associació Salut i Família va fundar el Programa BANCS DEL TEMPS, que connecta amb les inquietuds de la Iniciativa per a la Reforma Horària.
Director i fundador Medicina del Son i Doctor mèdic Unitat del Son del Centre Mèdic Teknon, Barcelona.
Metge especialista en Neurofisiologia Clínica a l'Hospital Universitari La Paz, Madrid.
Llicenciat en Medicina i Cirurgia per la Universitat Miguel Hernández d'Alacant i màster en Medicina Tradicional Xinesa i Acupuntura per la Universitat IL3, Barcelona.
És especialista europeu en medicina del son i membre de les societats European Sleep Society i Societat Espanyola del Son.
Coordinador del grup de cronobiologia de la Societat Espanyola del Son.
Cossetània, 2014, i ha realitzat diverses col·laboracions amb diferents tractats sobre medicina del son i múltiples publicacions a revistes internacionals i nacionals sobre diferents trastorns del son.
Doctora en Psicologia Social per la Universitat de Barcelona.
Actualment és la Gerent Municipal (CEO) de l'Ajuntament de Barcelona.
És també Presidenta de la Fundació BCN Formació Professional.
Ha estat Directora General de Barcelona Activa i Gerent de Política Econòmica i Desenvolupament Local a l'Ajuntament de Barcelona, Directora General d'Igualtat d'Oportunitats al Departament de Treball de la Generalitat de Catalunya i Presidenta de l'Institut Català de les Dones.
El 2015 va fundar Empowerment Hub, un projecte per l'empoderament personal, professional i social.
Ha rebut el "Premio Alumni a la trajectòria" de la UAB el novembre de 2019 per la seva defensa de la igualtat social.
L'any 2014 va rebre també el Premi Aspasia en defensa de l' equitat de gènere, atorgat per la xarxa de Directives i Professionals de l'Acció Social i l' Observatori del Tercer Sector.
Va participar com a experta en lideratge de gènere en la International Visitor Leadership Program l'any 2012 convidada pel Department of State (EUA)
Presidenta de la Fundació Marta Mata Garriga i presidenta de l'Associació Salut i Família.
Mestra de primària de l'escola cooperativa Cossetània i impulsora del pas d'escola privada a escola pública i funcionària d'escola pública.
Regidora de l'Ajuntament de Vilanova i la Geltrú (1979-1991).
Representant per l'Administració local al Consell Escolar de Catalunya (1987-1998), diputada al Parlament de Catalunya (1995-1995 i 1997-2007) i senadora en representació del Parlament de Catalunya (2004-2011).
Doctora en Farmàcia i llicenciada en psicologia.
És catedràtica de Fisiologia a la Universitat de Barcelona.
La seva activitat investigadora està centrada en el camp de la Cronobiologia, i concretament en l'estudi dels ritmes circadiaris en estats de salut i malaltia.
La seva recerca s'ha desenvolupat a la Universitat de Barcelona amb estades de recerca a les universitats de Leiden, Northwestern, Seattle, Manchester i Quilmes.
Ha realitzat nombroses conferències de divulgació sobre ritmes circadiaris i és coautora del llibre "Els ritmes de la vida".
Doctor en Ciències Econòmiques, és professor titular de Sociologia a la UAB.
Ha estat degà de la Facultat de Ciències Polítiques i de Sociologia.
Investigador en sociologia de la religió, dels mitjans de comunicació, de la immigració i de les identitats.
Ha publicat, entre d'altres, "Saber el temps" (1985), "Propostes d'intervenció per a la conciliació d'horaris familiars, escolars i laborals" (2003) i "Temps i poder" (2016).
Psicòleg especialista en Psicologia Clínica.
Llicenciat en Ciències Econòmiques (UAB) i en Psicologia (UB).
Soci fundador i consultor de Grup Mediterrani Consultors, especialitzat en desenvolupament directiu i d'equips en entorns complexos.
Professor en diversos programes de postgrau i autor d'una dotzena de llibres sobre temàtiques organitzacionals i de psicologia clínica.
Membre de la comissió consultiva de la Fundació Factor Humà.
Doctora en Ciències Econòmiques i Empresarials per la Universitat de Navarra i màster en Economia i Direcció d'Empreses per l'IESE Business School.
Llicenciada en Dret per la Universitat de Barcelona i diplomada a Harvard Business School i a Stanford University.
Titular de la Càtedra Carmina Roca i Rafael Pich-Aguilera de Dona i Lideratge (IESE) i experta del World Economic Forum
És professora de l'IESE Business School des de 1984 i professora visitant a escoles de direcció internacionals.
Fundadora i directora de l'International Center Work and Family (ICWF) de l'IESE des del 1999, on s'ha creat l'estudi IFREI (International Family-Responsible Employer Index).
Assessora i consellera d'empreses i governs regionals i estatals.
És vicepresidenta de la Plataforma per a la Família Catalunya-ONU 2014 i promotora del Global Women's Forum de Nova York.
Membre de la Junta Directiva de l'International Women's Forum (IWF) i membre de la Comissió Nacional per a la Racionalització dels Horaris Espanyols (AROHE).
Professora Titular de Dret del Treball de la Universitat Ramon Llull ESADE i coordinadora de l'Institut d'Estudis Laborals.
Es va graduar en Dret i Economia a la Universitat Pompeu Fabra, on va rebre el V Premi Extraordinari de Doctorat de Departament Jurídic pel seu treball sobre la indemnització de danys derivats d'accidents laborals o malalties professionals.
Les seves àrees de recerca inclouen el mercat de treball i les plataformes digitals, les noves tecnologies i el futur de la feina, la salut i la seguretat, així com l'anàlisi econòmica del dret.
Actualment és la investigadora principal del projecte de recerca finançat per MICIU "Algoritmes i relació laboral", així com del projecte europeu H2020 EQUAL4EUROPE.
La seva activitat acadèmica inclou la publicació de nombrosos llibres, capítols i articles en revistes científiques nacionals i internacionals, així com la seva participació en múltiples projectes d'investigació i com a professora en conferències i seminaris.
Es defineix com a treballòleg per la privilegiada visió del món del treball que ha tingut al llarg de la seva trajectòria professional, acadèmica i de participació política.
Expert en gestió de persones a les organitzacions, des del 2016 és secretari general del Departament de Treball, Afers Socials i Famílies, i vicepresident del Consell de Relacions Laborals i del Consell de Direcció del Servei Públic d'Ocupació de Catalunya.
A més de formació jurídica i en relacions laborals i recursos humans, és màster en Negociació i Influència per la Universitat de Berkeley.
Ha estat director de Recursos Humans, Persones i Treball a la UOC i director d'Àrea Laboral en un despatx professional, i ha estat professor universitari en diferents disciplines sempre relacionades amb el món del treball.
Ha participat en qualitat d'assessor i expert en diferents grups de treball i suport parlamentari.
Ha estat Promotor de la Iniciativa per a la Reforma Horària (2014-2018).
President del Consell Assessor per a la Reforma Horària en la seva primera etapa.
Actualment, presideix el Consell Català de la Formació Professional del Govern de la Generalitat de Catalunya.
Llicenciat en Ciències del Treball per la Universitat de Barcelona i diplomat en Relacions Laborals per la Universitat Pompeu Fabra.
Màster en MBA-Executive (UB) i de Mediació i Gestió de Conflictes en el Treball (UCA) i postgraduat en Consultoria de Negocis (UPF).
Consultor especialitzat en tres àmbits: creixement d'organitzacions, disseny de plans de formació i usos del temps.
Activista i dirigent d'entitats juvenils, educatives i culturals al llarg de 20 anys.
Doctor enginyer industrial i màster en Producció Automatitzada i Robòtica per la Universitat Politècnica de Catalunya.
Actualment, a nivell acadèmic i de recerca, és professor associat a temps parcial del Departament d'Empresa de la Universitat de Barcelona, i imparteix classes a la Facultat d'Economia i Empresa i a la Facultat de Relacions Laborals en l'àmbit de l'organització de la producció, la logística, la gestió de projectes i els mètodes de treball.
A nivell empresarial, és soci fundador i CEO de l'empresa Rational Time S.L., especialitzada en l'assessorament, consultoria i formació en l'àmbit de l'organització flexible del temps de treball i la gestió racional del temps per millorar la productivitat.
Ha realitzat molts projectes de recerca, articles i conferències sobre la flexibilitat de l'horari i el calendari laboral.
És un dels promotors del concepte del model de la piràmide del temps i dels Horaris 2.0.
Va estudiar Filosofia i Lletres (Filologia Clàssica i Romànica) a la Universitat de Barcelona.
Ha treballat com a catedràtica de Llatí a diversos instituts de secundària.
Ha fet i fa tasques de formació i assessorament en coeducació.
Ha publicat i publica articles i material de divulgació sobre ginecocrítica i coeducació, així com traduccions.
Doctora en Sociologia i Directora del Departament d'Empresa de la Universitat de Girona.
Membre de Grup de treball impulsor del Pla estratègic UdG 2030, La Suma d'Intel·ligències.
Professora de Sociologia a la Facultat de Ciències Econòmiques i Empresarials de la Universitat de Girona, al Màster Oficial Interunivesitari en Estudis de Dones, Gènere i Ciutadania i al Postgrau en Polítiques d'Igualtat de Gènere a la Gestió Pública.
Especialitzada en la recerca sobre la desigualtat social relacionada amb el gènere, l'edat, la classe social i l'estil de vida, i en la participació ciutadana, temes en els que ha col·laborat i col·labora en diversos projectes d'investigació nacionals i internacionals
Ha publicat entre d'altres SÁNCHEZ, C. i VILLENA, N. (2018) Conciliació i coresponsabilitat Una perspectiva feminista.
Doctora en Dret, màster en Dret del Treball i llicenciada en Dret per la Universitat Autònoma de Barcelona.
Ha estat sempre vinculada a la docència del dret del treball i de la seguretat social, primer a la UAB i fins al 2015 a ESADE Law School.
Ha participat en múltiples projectes d'R+D finançats pel Ministeri d'Educació i Ciència, i per diverses institucions públiques i privades.
Va ser consultora sènior de l'Àrea de Dret del Treball de Baker & McKenzie Abogados.
Va consellera del Grup III (Experts) del Consell de Treball Econòmic i Social de Catalunya (CTESC) i àrbitre del Tribunal Laboral de Catalunya (TLC).
Igualment va ser secretària d'Ocupació i Relacions Laborals i directora del SOC.
És autora de diverses monografies i articles en revistes especialitzades de rellevància, en els quals ha abordat temes relacionats amb l'aplicació dels drets fonamentals a l'empresa, la negociació col·lectiva, les formes de contractació, els sistemes de retribució, les polítiques de prevenció de riscos laborals, les polítiques de conciliació de la vida personal, familiar i laboral, l'ocupació a la funció pública, les noves tendències en matèria de regulació del dret del treball.
Actualment és Directora de Persones a Esade, després d'haver estat Manager Corporatiu de Recursos Humans en una multinacional del sector de l'automoció.
Doctora en Sociologia i llicenciada en Ciències Econòmiques i Empresarials per la Universitat de Barcelona.
Actualment és cap de projectes de la Fundació Jaume Bofill.
Amb una àmplia trajectòria com a investigadora en polítiques públiques de temps i educació, ha treballat fent recerca a la Universitat de Barcelona i la Universitat Autònoma de Barcelona així com en el Programa de Temps i Qualitat de Vida de l'Ajuntament de Barcelona
És autora de diversos estudis sobre temps educatiu i social.